wickkiey/tamil-wikipedia-chunked huggingface dataset:
# சுதிர் ரஞ்சன் மசூம்தர்

**சுதிர் ரஞ்சன் மசூம்தர்** (18 மே 1939 - ஜனவரி 4, 2009) இந்தியாவில் திரிபுரா மாநிலத்தின் முதலமைச்சராக பிப்ரவரி 5, 1988 முதல் பிப்ரவரி 19, 1992 வரை இருந்தார். அவர் அரசியலில் நுழைவதற்கு முன்பு பள்ளி ஆசிரியராக இருந்தார். இந்திய பாராளுமன்றத்தில் திரிபுராவை பிரதிநிதித்துவப்படுத்தும் இந்திய தேசிய காங்கிரசின் உறுப்பினராகவும், மேலவை உறுப்பினராகவும் இருந்தார்
# பாயா (உணவு)

**பாயா** ( Paya தெற்குஆசியாமக்கள்உண்ணும்ஒரு பாரம்பரியஉணவு.திருவிழாக்கள்,விருந்துஉபசரிப்புபோன்றவற்றின்போதுபாயா பரிமாறப்படுகிறது. பாயா எனும் உருதுச் சொல்லிற்கு கால் என்பது பொருள்.  
ஆடு, எருமை அல்லது செம்மறிபோன்றவற்றைமசாலாவோடு சேர்த்து பாயாவைதயாரிக்கின்றனர்.
# பாயா (உணவு)

## தோற்றம்

முகலாயர்கள்காலத்தில்இந்தஉணவு இந்தியாவிலும்தெற்குஆசியாவிலும் அறிமுகமானது.
# பாயா (உணவு)

## சமையல்

பாயாசமைத்தமின்அதனைச்சுற்றி வெங்காயம்,கொத்தமல்லிஇலை ஆகியவற்றைஅதனைச்சுற்றிவைத்து அழகுபடுத்துவர்.
# பாயா (உணவு)

## வகைகள்

இதில் பல வகைகள் உள்ளன. இதில் சிரி பாயா பரவலாக புகழ்பெற்றது. சிரி என்பதற்கு விலங்கின் தலை என்பது பொருளாகும்.
# லிப்டன் தேயிலை நிறுவனம்

**லிப்டன் தேயிலை நிறுவனம்** (*Lipton Institute of Tea*) என்பது யூனிலீவர் நுகர்பொருள் நிறுவனத்திற்குச் சொந்தமான தேயிலை ஆய்வு நிறுவனம் ஆகும். இங்கிலாந்தில் லிப்டன் ஒரு பேரங்காடி சங்கிலியாகும். இந்நிறுவனம் தேயிலையினால் ஏற்படும் உடல் மற்றும் மனம் சார்ந்த நற்பலன்கள் தொடர்பான ஆய்வுகளை நேரடியாக மேற்கொண்டது. மேலும், இந்நிறுவனம் உலகெங்கிலும் உள்ள கல்விசார் மற்றும் ஆய்வு நிறுவனங்களால் தேயிலை தொடர்பாக மேற்கொள்ளப்படும் ஆய்வுகளுக்கு நிதி உதவி அளித்தும் ஒருங்கிணைப்பு செய்தும் வருகிறது.
# லிப்டன் தேயிலை நிறுவனம்

## பின்னணி

லிப்டன் தேயிலை நிறுவனத்தின் தலைமையகமானது ஐக்கிய இராச்சியத்தின் பெட்போர்டுசையரில் உள்ள சார்ன்புரோக்கில் தலைமையகத்தைக் கொண்டுள்ளது. ஒரு முறையான தேயிலை ஆய்வுக்கான அடித்தளமானது யூனிலீவர் நிறுவனத்தால் 1967 ஆம் ஆண்டு நிறுவப்பட்டது. இந்நிறுவனமாது இந்தியா மற்றும் கெரிச்சோ, கென்யா போன்ற முதன்மையான தேயிலை வளர்ப்பு நடைபெறக்கூடிய நாடுகளிலும் தேயிலைக்குச் சந்தையாக அமைந்துள்ள பிரான்சு, யப்பான், சீனா, மற்றும் அமெரிக்கா போன்ற நாடுகளிலும் ஆய்வு நிறுவனங்களைக் கொண்டுள்ளது. இந்நிறுவனமானது “புதரிலிருந்து கோப்பைக்கு வரும் தேயிலையைப் பற்றிய விழிப்புணர்வு மற்றும் புரிந்துணர்வை மேம்படுத்துவது” என்பதை தனது தொலைநோக்குப் பார்வையாகக் கொண்டுள்ளதாக பிரகடனம் செய்கிறது. The Institute also participates in and organises scientific conferences.
# நார்மன் வின்சென்ட் பீல்

**நார்மன் வின்சென்ட் பீல்** (*Norman Vincent Peale*, மே 31, 1898&nbsp;– திசம்பர் 24, 1993) என்பவர் அமெரிக்க மறைப்பரப்புனரும், சிறந்த பேச்சாளரும் ஆவார். அவர் அமெரிக்கா மற்றும் உலகெங்கிலும் அதிக அளவு விற்பனையான நூலாகிய "நேர்மறைச் சிந்தனையின் திறன்" என்ற நூலை எழுதினார். இந்த நூலானது பத்து இலட்சத்திற்கும் மேற்பட்டோர் மனதை ஈர்த்து வாழ்வில் வெற்றி பெற வைத்தது. இவர் 1932 முதல் 1984 வரை நியூயார்க்கில் கிறித்தவப் போதகராகப் பணியாற்றினார். பீல் அரசுத்தலைவர் இரிச்சார்ட் நிக்சனின் தனிப்பட்ட நண்பராக விளங்கினார்.
# நார்மன் வின்சென்ட் பீல்

## நூலின் சிறப்பு

நேர்மறைச் சிந்தனையின் திறன் என்ற நூலானது ஒவ்வொருவரும் வாழ்க்கையில் பெற வேண்டிய வெற்றிகள், நம்பிக்கைகள், மகிழ்வான தருணங்கள், சிறப்புகள் பற்றி விரிவாகவும், இயல்பாகவும், ஏற்புடையத்தக்க வகையிலும் விளக்குகிறது. வின்சென்ட் பீலே நேர்மறைச் சிந்தனையின் தந்தை என்று அழைக்கப்படுகிறார்.
# நார்மன் வின்சென்ட் பீல்

## நேர்மறைச் சிந்தனையின் சிறப்பு

வாழ்க்கையில் வெற்றி பெற வேண்டுமானால் நம்பிக்கை, சாதகமான சூழ்நிலைகளை அமைத்துக் கொள்ள வேண்டும். அவர் மக்கள் எதிர்மறையான எண்ணங்களை கைவிட வேண்டும் என்று வலியுறுத்தினார்.
# நார்மன் வின்சென்ட் பீல்

## நார்மன் வின்சென்ட் பீலேவின் பிற தலைப்புகள்

- உன்னால் முடியும் நீ நினைத்தால் உன்னால் முடியும்
- நேர்மறைச்சிந்தனை வாழ்வு
- நேர்மறைச்சிந்தனையின் வியப்பூட்டும் முடிவுகள்
# லட்சுமிபுரம் (தேனி மாவட்டம்)

**லட்சுமிபுரம்** (*Lakshmipuram*) என்பது இந்திய நாட்டின் தமிழ்நாடு மாநிலத்தில் தேனி மாவட்டம் பெரியகுளம் தாலுகாவில் அமைந்திருக்கும் ஒரு கிராமம் ஆகும் மேற்கு தொடர்ச்சி மலையின் அடிவாரத்தில் தேனி நகரிலிருந்து 9 கிலோமீட்டர் தொலைவிலும், பெரியகுளத்திலிருந்து 7 கிலோமீட்டர் தொலைவிலும் தேசிய நெடுஞ்சாலை எண் 183 இல் இக்கிராம் அமைந்துள்ளது. இக்கிராமத்தின் மக்கள் தொகை 10000 மக்களுக்கும் அதிகமாகும்.  
வடக்கில் கொடைக்கானல் தாலுகா, தெற்கே தேனி தாலுகா, கிழக்கே நிலக்கோட்டை தாலுகா போன்றவை லட்சுமிபுரத்தைச் சூழ்ந்துள்ளன. மாநிலத்தின் தலைநகரான சென்னையிலிருந்து 486 கி.மீ. தொலைவில் இக்கிராமப் பஞ்சாயத்து அமைந்துள்ளது.
# சதீஷ் குஜ்ரால்

**சதீஷ் குஜ்ரால்** (*Satish Gujral*) (25 டிசம்பர் 1925) ஒரு இந்திய ஓவியர், சிற்பி, சுவர் ஓவியர் மற்றும் விடுதலைக்குப் பிறகான காலகட்டத்தின் எழுத்தாளரும் ஆவார். 1999 ஆம் ஆண்டில் இவருக்கு பத்ம விபூசண் விருது வழங்கப்பட்டது. இவரது அண்ணன் இந்தர் குமார் குஜரால் இந்திய முன்னாள் பிரதமர் ஆவார்.
# சதீஷ் குஜ்ரால்

## ஆரம்ப வாழ்க்கை

குஜ்ரால் பிரித்தானிய இந்தியாவின் பிரிக்கப்படாத பஞ்சாப் மாகாணத்தில் ஜீலம் நகரில் பிறந்தார். இவர் காஷ்மீரில் ஒரு சிதிலமடைந்த நிலையிலிருந்த பாலத்தைக் கடந்து கொண்டிருந்த போது வழுக்கி விழுந்து நீர்ச்சுழல்களில் சிக்கினார். இந்த விபத்தின் காரணமாக இவருக்கு செவித்திறன் குறைபாடு ஏற்பட்டது. இந்நிகழ்வு நடந்து 62 ஆண்டுகளுக்குப் பிறகு 1998 ஆம் ஆண்டில் ஒரு அறுவை சிகிச்சைக்குப் பிறகு இயல்பான செவித்திறன் இவருக்கு மீண்டும் கிடைத்தது.
# சதீஷ் குஜ்ரால்

## கல்வி

இவருக்கிருந்த செவித்திறன் குறைபாட்டின் காரணமாக பல பள்ளிகள் இவரை பள்ளியில் சேர்க்க மறுத்தன. ஒரு நாள் மரத்தின் கிளையில் அமர்ந்திருந்த பறவை ஒன்றினைப் படமாக வரைந்தார். இந்த நிகழ்வே வரைதல் மற்றும் வண்ணமிடுதலில் இவருக்கிருந்த ஆர்வத்தின் முதல் வெளிப்பாடாகும். பிற்காலத்தில் 1939 ஆம் ஆண்டில் இவர் இலாகூரில் உள்ள மாயா கலைப் பள்ளியில் பயன்பாட்டுக் கலை தொடர்பான படிப்பில் சேர்ந்தார். 1944 ஆம் ஆண்டில் இவர் மும்பைக்குச் சென்று சர் ஜே. ஜே கலைப்பள்ளியில் சேர்ந்தார். 1947 ஆம் ஆண்டில் நீடித்த மற்றும் அடிக்கடி ஏற்பட்ட உடல்நலக்குறைவின் காரணமாக இவர் பள்ளியிலிருந்து விலக கட்டாயப்படுத்தப்பட்டார். மேலும், இவர் மும்பையை விட்டும் வெளியேற நேரிட்டது.  
1952 ஆம் ஆண்டில், குஜ்ரால் மெக்சிக்கோ நகரத்தின் பேலேசியோ டி பெல்லாசில் படிப்பதற்கு கல்வி உதவித்தொகை கிடைக்கப் பெற்றார். இங்கு இவர் புகழ் பெற்ற டியகோ ரிவேரா மற்றும் டேவிட் ஆல்பரோ சிக்யூரோசு ஆகியோரிடம் தொழிற்பயிற்சி பெற்றார்.  
, லூதியானா, பஞ்சாப் வேளாண்மை பல்கலைக்கழகத்தின் வளாகத்தில் சதீஷ் குஜ்ராலால் வரையப்பட்ட சுவரோவியம்]]
# சதீஷ் குஜ்ரால்

## படைப்புகள்

இந்தியா பாக்கித்தான் பிரிக்கப்பட்ட நிகழ்வும் அதைத் தொடர்ந்து ஏற்பட்ட புலம் பெயர்ந்தோரின் சோகமும் இளைய வயதிலேயே சதீஷ் குஜ்ராலை பாதித்தது. இந்த வலியும் வேதனையும் இவரது படைப்புகளில் வெளிப்பட்டது. 1952 முதல் 1974 ஆம் ஆண்டு வரை, குஜ்ரால் தனது வரைபடங்கள், ஓவியங்கள் மற்றும் சிற்பங்களைக் கொண்ட கலைப்படைப்புகளைக் கொண்டு உலகெங்கிலும் நியூயார்க்கு நகரம், புது தில்லி, மொண்ட்ரியால், பெர்லின், தோக்கியோ மற்றும் பல இடங்களிலும் கண்காட்சிகளை நடத்தினார்.  
குஜ்ரால் ஒரு கட்டிடக்கலைஞரும் கூட. புது தில்லியிலுள்ள பெல்ஜியம் தூதரகத்தின் வடிவமைப்பு 20 ஆம் நூற்றாண்டில் மிகச்சிறந்த கட்டிடங்களில் ஒன்றாக கவின்கட்டிடக்கலையாளர்களின் பன்னாட்டு அமைப்பினரால் தேர்ந்தெடுக்கப்பட்டது.
# சதீஷ் குஜ்ரால்

## தனிப்பட்ட வாழ்க்கை

குஜ்ரால் தனது மனைவி கிரணுடன் புது தில்லியில் வசித்து வந்தார். இவரது மகன் மோகித் குஜ்ரால் ஒரு கவின் கட்டிடக்கலை வல்லுநர் ஆவார். மோகித் குஜ்ரால் பெரோஸ் குஜ்ராலை மணந்தார். குஜ்ரால் கிரண் தம்பதியினருக்கு இரண்டு மகள்களும் உள்ளனர். ஆல்பனா ஒரு நகை வடிவமைப்பாளர் ஆவார். ராசேல் குஜ்ரால் அன்சால் ஒரு உள் வடிவமைப்பு நிபுணர் ஆவார். இவர் நவீன் அன்சாலை மணந்துள்ளார்.  
சதீஷ் குஜ்ரால் இந்தியாவின் 12 ஆம் பிரதமாரான ஐ. கே. குஜ்ராலின் சகோதரர் ஆவார்.
# சதீஷ் குஜ்ரால்

## விருதுகள்

இந்தியாவின் குடிமக்களுக்கு வழங்கப்படும் இரண்டாவது மிக உயர்ந்த கௌரவமான பத்ம விபூசண் விருது 1999 ஆம் ஆண்டில் சதீஷ் குஜ்ராலுக்கு வழங்கப்பட்டது. 2014 ஆம் ஆண்டு ஏப்ரல் மாதத்தில் என்டிடிவி நிறுவனத்தால் சிறந்த இந்தியருக்கான விருது பெற்றார்.
# பெல்டியன் உறுப்பு

**பெல்டியன் உறுப்பு** (*Beltian body*) என்பது அக்கேசியா மற்றும் அதனுடன் நெருங்கியத் தொடர்புடைய சிற்றினங்களில் காணப்படும் அகற்றக்கூடிய முள் போன்ற முனையாகும். தாமஸ் பெல்ட் என்னும் அறிஞரின் பெயரையொட்டி பெயரிடப்பட்ட பெல்டியன் உறுப்பு கொழுப்பு, சர்க்கரை, புரதங்கள் ஆகியவற்றை அதிக அளவில் கொண்டுள்ளன. இவை சிவப்பு நிறத்தில் காணப்படுகின்றன. இவைகள் எறும்புகளுடன் ஒரு ஒருங்குவாழ் உறவில் உருவானதாக நம்பப்படுகிறது. எறும்புகள் டொமேட்டியா என்னும் சிறப்பு அமைப்பினுள் வாழ்கின்றன.  
பிற எறும்புகள் பரஸ்பரத் தொடர்புடைய தாவர அமைப்புகள் பெக்கேரியன், முல்லேரியன் மற்றும் முத்துறுப்புக்களில் காணப்படுகிறது.  
சிலந்திகளில் தனித்தன்மை வாய்ந்த பாகஹீரா கிப்லிங்கி அதனுடைய முக்கியமான சைவ உணவாக இந்த பெல்சடியன் உறுப்புக்களை உட்கொள்கின்றன.
# சதுர அவரை

**சதுர அவரை** (Winged_bean) இதன் தாவரவியல் பெயர் *சோஃபோசார்ப்பஸ் டெட்ராகொனலோபஸ்*. இது கோவா அவரை, ஐவிரலி அவரை, இறகு அவரை, மணிலா அவரை, கடல்நாக அவரை, சதுரப் பயறு என்று அழைக்கப்படுகிறது. இது *ஃபேபேசி* குடும்பத்தைச் சேர்ந்தது. இதன் தாயகம் நியூ கினியா என்று கருதப்படுகிறது.  
இது தென் மற்றும் தென்கிழக்கு ஆசியப் பகுதிகளில் அதிகமாகக் காணப்படுகிறது. குறைந்த நிலப்பரப்பில் சாகுபடி செய்யப்படுகிறது. இத்தாவரத்தின் அனைத்து பகுதிகளும் உண்ண ஏற்றவை. இலைகள் கீரையாகவும், பூக்கள் பச்சைக்காய்கறியாகவும், கிழங்குகள் வேக வைக்கப்பட்டும், விதைகள் சோயா மொச்சையைப் போலவும் உண்ணப்படுகின்றன. இதன் வேர்கள் கிழங்குகளாகவும், காய்கள் இறகுகளுடனும் காணப்படுகின்றன. இது படரும் தாவரமாகும்.  
இது வெப்பமண்டலப் பயிராகும். இதன் நீர்த்தேவை அதிகம். ஆனால், நீர்த்தேங்குதல் இதன் வளர்ச்சியைப் பாதிக்கும். இது வளர்வதற்கு 25°செ வெப்பம் தேவை.
# ஆர். லீலா தேவி

**டாக்டர். லீலா தேவி** (*R. Leela Devi,* 13 பிப்ரவரி 1932 - 19 மே 1998) ஒரு இந்திய எழுத்தாளர், மொழிபெயர்ப்பாளர் மற்றும் ஆசிரியர் ஆவார். ஆங்கிலம், மலையாளம் மற்றும் சமஸ்கிருத ஆகிய மொழிகளில் நூல்கள் எழுதியுள்ளார். இவர் கேரள மாநிலத்திலிருந்து வந்தவர்.
# ஆர். லீலா தேவி

## தொழில்

### எழுத்தாளர் மற்றும் மொழிபெயர்ப்பாளர்

லீலா தேவி அவரது கணவர் வி. பாலகிருஷ்ணனுடன் சேர்ந்து முந்நூற்றுக்கும் மேற்பட்ட நூல்களை எழுதியுள்ளார். அவரது பெரும்பாலான நூல்கள் ஆங்கிலம், மலையாள மொழிகளில் எழுதப்பட்டவையாகும். அவற்றுள் சமஸ்கிருதம், ஆங்கிலம் மற்றும் மலையாளம் ஆகிய மொழிகளில் மொழிபெயர்க்கப்பட்ட நூல்களும் அடங்கும்.  
பௌத்தம்பௌத்த மதம் பற்றி சமஸ்கிருதத்தில் குறிப்பிடப்பட்ட ஒரே நாடகம் நாகநாதம் (ஹர்ஷவர்தனவின் நாகநந்தம்) நூலின் இவரது மொழிபெயர்ப்பு பெரும் விமர்சனத்துக்காளானது. மார்த்தாண்டவர்மா, நாராயணீயம், விதுர் கீதா (மகாபாரதம்) ஆகியவற்றையும் மொழிபெயர்த்தார். இந்திய விடுதலை இயக்கத்தில் எழுத்தாளர்களின் பங்களிப்பு புத்தகத்தின் ஆங்கில மொழிப்பிரிவுக்கு பங்களித்துள்ளார்.
# ஆர். லீலா தேவி

## தொழில்

### நாடகம்

அவரது ”புதிய ஹாரிசன் (New Horizon)”, பஞ்சாயத்துராஜ் பொருள் பற்றிய நாடகம் ஆகும். சந்து மேனனின் ”இந்துலேகா” என்ற நாடகத்தை ஆங்கிலத்தில் ”கிரெசெண்ட் மூன் ” என்ற பெயரில் மொழிபெயர்த்துள்ளார்.
# ஆர். லீலா தேவி

## தொழில்

### தேர்ந்தெடுக்கப்பட்ட படைப்புகள்

- பிரதிநிதித்துவத்திலிருந்து பங்கேற்பாளனாய் - பஞ்சாயத்துராஜ் பற்றிய முதல் புத்தகம்-ஸ்ரீ சத்குரு பப்ளிகேஷன்ஸ் (தில்லி)
- சரோஜினி நாயுடு - வாழ்க்கை வரலாறு
- ப்ளூ ஜாஸ்மின் - கற்பனை நாவல்
- குங்குமப்பூ - காஷ்மீரின் தொன்மங்கள் மற்றும் புனைவுகள் பற்றி ஒரு நாவல்
- மன்னத்து பத்மநாபனும் கேரளாவில் நாயர்களின் மறுமலர்ச்சியும் - நாயர்களின் மறுமலர்ச்சி மற்றும் அவர்களின் வரலாறு
- கேரள வரலாற்றில் ஒரு புராணம்
- மலையாள இலக்கியத்தின் வரலாறு
- கேரள வரலாறு
- மலையாள இலக்கியத்தில் ஆங்கிலத்தின் செல்வாக்கு
- இந்திய தேசிய காங்கிரஸ் - நூறு ஆண்டுகள் - இந்திய தேசிய காங்கிரசின் வரலாறு, காங்கிரஸ் நூற்றாண்டுக்காக வெளியிடப்பட்டது.
- ஆங்கில மொழி கற்பிக்கும் ஒரு கையேடு
- நெறிமுறைகள் (உலகின் வெவ்வேறு மதங்களில்) - ஸ்ரீ சத்குரு பப்ளிகேஷன்ஸ் (தில்லி)
- வேத கடவுள்கள் மற்றும் சில ஹிம்ஸ் - ஸ்ரீ சத்குரு பப்ளிகேஷன்ஸ் (தில்லி)
- விதுர கீதா - உரை & ஆங்கில மொழிபெயர்ப்பு - ஸ்ரீ சத்குரு பப்ளிகேஷன்ஸ் (தில்லி)
- ஹர்ஷவர்த்தனாவின் நாகநந்தம் - ஸ்ரீ சத்குரு பப்ளிகேஷன்ஸ் (தில்லி)
# சூசன் எச். ரோட்ஜர்

**சூசன் எச். ரோட்ஜர்** (*Susan H. Rodger*) ஒரு அமெரிக்க கணினியியல் அறிவியலாளர் ஆவார். கணினி விஞ்ஞானக் கல்வியில் பணிபுரியும், இவர் இருபது ஆண்டுகளுக்கும் மேலாக ஜாவா முறையான மொழிகள் மற்றும் ஆட்டோமேட்டா தொகுப்பு மென்பொருளை (JFLAP) மென்பொருளை உருவாக்குவது உட்பட கணினி அறிவியல் கல்வியில் பணிபுரிந்தார். JFLAP என்பது முறையான மொழிகள் மற்றும் ஆட்டோமேட்டாவுடன் காட்சிப்படுத்துவதற்கும் தொடர்புகொள்வதற்குமான கல்வி மென்பொருளாகும். கணினி அறிவியலில் சக-தலைமையிலான குழு கற்றலுக்கும் பெயர் பெற்றவர். சிலகாலம் கணிமைப் பொறிகளுக்கான சங்கத்தின் இன் தலைவராக இருந்தார்.
# சூசன் எச். ரோட்ஜர்

## இதனையும் காண்க

- டியூக் பல்கலைக்கழகம்
# கர்நாடகா கரையோர நதிகள்

கர்நாடக மாநிலத்தின் கடற்கரை ஓரமாகப் பாயும் ஆறுகள் **கர்நாடகக் கரையோர நதிகள்** ஆகும்.
1. காளி நதி
1. நேத்ராவதி ஆற்று
1. சரவண நதி
1. அகத்தாசி நதி
1. கங்கவள்ளி ஆறு
# கர்நாடகா கரையோர நதிகள்

## தென் கன்னட, உடுப்பி மாவட்ட ஆறுகளின் பட்டியல்

1. நெட்ராவதி
1. குமாரதாரா
1. குருபுர் அல்லது பால்குனி
1. நந்திணி அல்லது பவன்ஜே
1. சாம்பவி
1. பங்களா
1. உத்யவார்
1. சுவர்ணா அல்லது சுகர்ணா
1. சீதா
1. பஞ்சகங்க வள்ளி
1. சௌபர்ணிகா அல்லது சோபர்கனி நதி
1. வராகி ஆறு
1. சக்ரா  
போன்ற ஆறுகள் கர்நாடக மாநிலத்தில் பாய்ந்து அரபிக் கடலில் கலக்கின்றன.
# லிட்டில் மிசிசிப்பி ஆறு (மினசோட்டா)

| image =
| image_size =
| image_caption =
| image_alt =  
| map =
| map_size =
| map_caption =
| map_alt =
| pushpin_map = Minnesota
| pushpin_map_size =
| pushpin_map_caption= லிட்டில் மிசிசிப்பி ஆறின் வாயில்
| pushpin_map_alt =  
| subdivision_type1 = நாடு
| subdivision_name1 = அமெரிக்கா
| subdivision_type2 = மாநிலம்
| subdivision_name2 = மினசோட்டா
| subdivision_type3 = கவுண்டிகள்
| subdivision_name3 = பெல்ட்ராமி, கிளியர்வாட்டர்
| subdivision_type4 =
| subdivision_name4 =
| subdivision_type5 =
| subdivision_name5 =  
| length =
# கே. எஸ். துரை

**கே. எஸ். துரை** அல்லது **கி. செ. துரை** (*K.S.Thurai*) தமிழ் எழுத்தாளர், பத்திரிகையாளர், திரைப்பட இயக்குநர் மற்றும் திரைக்கதை ஆசிரியர்ஆவார்.  
ஐரோப்பாவில்உள்ள தமிழ் திரைப்படத்துறையில் இவர் முக்கியமானவர். இவர் அறிமுக இயக்குநர்ஆன தமிழ்த் திரைப்படம் பூக்கள் மற்றும் தமிழ் திரைப்படங்கள் ”இளம்புயல்” (2009) மற்றும் ”உயிர் வரை இனித்தாய்” (2015) ஆகிய மூன்றுமே ஐரோப்பிய தமிழ் படங்களில் முக்கியமான மைல்கற்கள் ஆகும். இவரது திரைப்படங்கள் இணை திரைப்படங்கள் மற்றும் வணிக நோக்கிலான திரைப்படங்கள் ஆகியவற்றுக்கிடையேயான "நடுத்தர வழி"யாக இருப்பதாக கருதப்படுகின்றன. சமூக கருப்பொருள்கள் மற்றும் உறவுகள் ஆகியவை அவரது திரைப்படங்களில் காணப்படுகின்றன.
# வணிகக் கல்வி விளையாட்டுகள்

**வணிகக் கல்வி விளையாட்டுகள்** என்பது வணிகத்தைக் கற்பிப்பதற்கான கல்விக் கருவியாகப் பயன்படுத்தப்படும் உருவக விளையாட்டுகளைக் குறிக்கிறது. பொதுவான விளையாட்டுகள், பொது நிர்வாகம், நிதியியல், நிறுவன நடத்தை, மனித வளங்கள் போன்ற பல வணிகப் பயிற்சிகளுக்கு வணிகக் கல்வி விளையாட்டுகள் நடத்தப்படலாம். பெறும்பாலும் வணிக உருவகப்படுத்துதல் என்பது வணிகக் கல்வி விளையாட்டுகளாகவே பயன்படுத்தப்படுகிறது. ஒரு வணிக முறை விளையாட்டு என்பது ஒரு வணிகச் சூழலைக் கொண்ட விளையாட்டு ஆகும். இவ்வகையான விளையாட்டுகள் ஒன்று அல்லது இரண்டு முடிவுகளுக்கு வழிவகுக்கும்.
வணிகக் கல்வி விளையாட்டுகள் பல்கலைக்கழகங்களில் கற்பித்தல் முறையாகப் பயன்படுத்தப்படுகிறது. குறிப்பாக வணிகப் பள்ளிகளிலும், ஆனால் நிர்வாகக் கல்விக்காகவும் பயன்படுத்தப்படுகிறது. தொழில் ஒப்புருவாக்கம் என்பது ஒரு புதுமையான கற்றல் முறையாகக் கருதப்படுகிறது. பெறும்பாலும் இவை கணினி சார்ந்தவை.
# வணிகக் கல்வி விளையாட்டுகள்

## வரலாறு

வணிகக் கல்வி விளையாட்டுகள் முதன் முதலில் இராணுவப் போர் விளையாட்டுகளில் இருந்து உருவானதாகும். 1950 ஆம் ஆண்டின் பிற்பகுதியிலிருந்து இவ்விளையாட்டுகள் உருவானது. வணிக உருவகப்படுத்துதல் விளையாட்டானது கணினி சார்ந்த விளையாட்டுகளைக் குறிக்கிறது. இவ்விளையாட்டுகள் கற்பித்தல் முகமைக்கான கற்றல் கருவியாகப் பயன்படுத்தப்பட்டன. இவை பல்கலைக்கழகங்களில் வழக்கமாக பயன்படுத்தப்படுகிறது. குறிப்பாக வணிகப்பள்ளிகளில் பயன்படுத்தப்படுகிறது. உதாரணமாக 1957 முதல் வாசிங்டன் பல்கலைக்கழகம் தனது வகுப்பறைச் சூழலில் வணிக உருவகப்படுத்துதல் விளையாட்டுகளைப் பயன்படுத்திவருகிறது.
1963-ல் சிகாகோ பல்கலைக்கழகத்தில் இன்டாப் எனும் கருவி உருவாக்கப்பட்டது. 1963 முதல் 1995 ஆம் ஆண்டு வரையுள்ள காலகட்டங்களில் உலகளவில் 160 நிறுவனங்களில் கற்பிப்பதற்காக நிறுவப்பட்டது. அதன்பின் இன்டோபியா முதன்முதலில் 1995 ஆம் ஆண்டு வெளியிடப்பட்டது. மேலும் இவை யு.எஸ் வணிக விளையாட்டுகள் முகாமைத்துவ பயிற்சி மற்றும் அபிவிருத்தி நிறுவனங்களுக்குள் பயன்படுத்தப்படுகிறது.
# நெய்யப்பம்

**நெய்யப்பம்** என்பது அரிசி, வெல்லம் ஆகியவற்றைச் சேர்த்த கலவையை நெய் பொரித்து எடுக்கும் ஓர் உணவாகும். கேரளா பிரபலமான இந்த உணவை தென்னிந்தியா அனைத்து மாநிலங்களிலும் தயாரிக்கின்றனர்.
# நெய்யப்பம்

## தோற்றம்

கேரளாவில் நெய்யப்பம் முதலில் உருவாக்கப்பட்ட சான்றுகள் இருக்கின்றன.
# நெய்யப்பம்

## இதனையும் காண்க

- அப்பம்
- இடியப்பம்
- உண்ணியப்பம்
# சூரியன் எங்கள் தாய்நாடு மீது ஒளிர்கிறது

1952 ஆம் ஆண்டில் எமிஜிய டோல்மடோவ்ஸ்கி எழுதிய ஒரு சிறுகதையில் டிமிட்ரி ஷோஸ்டகோவிச் எழுதிய ஒரு ரஷ்ய மொழி கேண்ட்டா என்பது நமது தாய் நாட்டுக்கு சன் ஷைன்ஸ் சாய்ஸ்.
# சூரியன் எங்கள் தாய்நாடு மீது ஒளிர்கிறது

## பாடல்

அசல் பாடல் தொடங்குகிறது:
: எங்கள் தாய்நாடு, படைப்பு நாடு முழுவதும், சூரியன் பிரகாசிக்கும் உள்ளது. கிரேட் கட்டுமான திட்டங்கள், உயர்ந்த கட்டிடங்கள், அது விளக்குகிறதுт.
# சூரியன் எங்கள் தாய்நாடு மீது ஒளிர்கிறது

## பதிவுகள்

- ஷோஸ்டகோவிச்: கண்டாடாஸ் - எஸ்தோனியா கச்சேரி கொயர்
- , ஈ.என்.எஸ்.ஓஓ பாவோ ஜோர்வி எரோடோ 2015
# பக்கீர் அப்பா தர்ஹா

**பக்கீர் அப்பா வலியுல்லா தர்கா** அல்லது **பக்கீர் அப்பா தர்கா** என்பது இராமநாதபுரம் மாவட்டம், கீழக்கரை அருகில் காஞ்சிரங்குடி கிராமத்தின் அருகில் உள்ள இஸ்லாமிய தர்கா ஆகும். இத்தலம் இராமநாதபுரத்திலிருந்து கிழக்குக் கடற்கரை சாலையில் சுமார் 12 கிமி தூரத்தில் அமைந்துள்ளது. இந்த இடத்தில் மிக ஆழகான கடற்கரை அமைந்துள்ளது. இங்குள்ள கடலில் எந்த அலையும் ஏற்படுவதில்லை என்பது இதன் சிறப்பு, பார்ப்பதற்கு மிகவும் அற்புதமான பகுதியாகும். இதன் கடற்கரை அழகு பார்ப்பதற்கு மிகவும் கண்கொள்ள காட்சியாக இருக்கும்.  
இங்கு உரூஸ் என்னும் சந்தனக்கூடு திருவிழா சுமார் இருநூறு ஆண்டுகளாக நடைபெறுகின்றது.
# செய்கிந்த் வரலாறு

இந்திய தேசியக் கொடியை ஏற்றியவுடன் மரியாதை செலுத்துவதும் பின்னர் **தேசிய கீதம்** இசைப்பதும் வழக்கமான வழக்கமாகும்.1942 ஆம் ஆண்டில் தான் சுதந்திர வேட்கையை எழுப்பும் வகையில் **வந்தே மாதரம்** பாடல் ஒலிக்கத் தொடங்கியது.அதே ஆண்டில் மகாத்மா காந்தியின் தலைமையில் நடந்த வெள்ளையனே வெளியேறு இயக்கத்தின் போது **செய் அல்லது செத்து மடி** என்ற வாக்கியம் சரித்திரப் புகழ் பெற்றது.அதைப் போல் 1945 ஆம் ஆண்டு **சுபாசு சந்திர போசு** தலைமையிலான இந்திய தேசிய ராணுவத்தினர் மீது ஆங்கிலேயர்கள் விசாரணை நடத்தத் தொடங்கிய போது தான் **செய்கிந்த்** என்ற வார்த்தை உருவாயிற்று.
# செய்கிந்த் வரலாறு

## செண்பகராமன் பிள்ளை

உண்மையில் இந்த வார்த்தை திருவனந்தபுரத்தில் பிறந்த செண்பகராமன் பிள்ளை,தன் ரத்தத்தில் ஊறிய சுதந்திர வேட்கையின் காரணமாக இளம் வயதிலேயே தன் நண்பர்களைச் சந்திக்கும் போது செய்கிந்த் என்று கூறுவாராம். நாளடைவில் இது பிரபலமடையத் தொடங்கியது.1908 ஆம் ஆண்டில் செண்பகராமன் மேற்படிப்புக்காக செர்மனி சென்றார்.வெளிநாட்டில் இருந்தாலும் அவரது மனதில் தாய் நாட்டைப் பற்றிய சிந்தனை தான் மேலோங்கி இருந்தது.பொருளாதாரத்தில் பட்டம் பெற்றவுடன் பிரித்தானிய அரசாங்கத்திற்கு எதிரான நடவடிக்கைகளில் இறங்கினார்.1914 ஆம் ஆண்டில் செப்டம்பர் 22 ஆம் தேதி சென்னை அருகே வந்து சென்ற செர்மனியின் எம்டன் யுத்தக் கப்பலில் கடற்படைத் தளபதியாக செண்பக ராமன் பணியாற்றினார்.
# செய்கிந்த் வரலாறு

## செண்பகராமன் பிள்ளை நேதாசியுடன் சந்திப்பு

1933 ஆம் ஆண்டு வியன்னாவில் முதன் முதலாக செண்பகராமன் பிள்ளை நேதாசியை சந்தித்த போது செய்கிந்த் என்று கூறி வணக்கம் தெரிவித்தது நேதாசியை மிகவும் கவர்ந்தது. இந்திய தேசிய ராணுவ வட்டாரத்தில் ராணுவ வீரர்கள் ஒருவரையொருவர் சந்திக்கும் போது செய்கிந்த் என்று கூறுவது வழக்கமாயிற்று. 1941 ஆம் ஆண்டு செர்மனியில் இந்திய ராணுவ கைதிகள் சந்திப்புக் கூட்டத்தில் பேசிய நேதாசி,அவர்களை இந்திய தேசிய ராணுவத்தில் சேர அழைப்பு விடுத்தார்.1941 ஆம் ஆண்டு நவம்பர் 2 ஆம் தேதி,செர்மனியில் சுதந்திர இந்தியா மையத்தில் நடந்த கூட்டத்தில், இனி நம்முடைய ராணுவ வீரர்களும்,இந்திய சுதந்திரத்திற்காகப் போராட விரும்புகிறவர்களும் தங்களை அடையாளம் காட்டிக்கொள்ள ஒருவருக்கொருவர் சந்திக்கும் போது செய்கிந்த் என்று சொல்ல வேண்டும் என்ற தீர்மானத்தை நேதாசி நிறைவேற்றினார்.
# செய்கிந்த் வரலாறு

## செய்கிந்த் பிரகடனம்

1947 ஆம் ஆண்டு ஆகஸ்ட் 15 ஆம் தேதி இந்தியா சுதந்திரமடைந்த அன்று செங்கோட்டையில் முதல் இந்திய சுதந்திரக் கொடியை ஏற்றி வைத்த முதலாவது இந்தியப் பிரதமரான சவகர்லால் நேரு தன்னுடைய உரையை முடித்த பின்னர்,செய்கிந்த் என்று உரத்துக் கூறியது,கூடியிருந்தவர்கள் அனைவரையும் பெருங்குரலில் செய்கிந்த் என்று கூற வைத்தது.அப்போது முதல் அனைத்து அரசு நிகழ்ச்சிகளிலும் இறுதியில் செய்கிந்த் என்று கூறுவது வழக்கமானது..
# தெலங்காணா ஆளுநர்களின் பட்டியல்

வரைபடத்தில் தெலங்காணா மாநிலம்]]
**தெலுங்கானா ஆளுநர்களின் பட்டியல்** தெலுங்கானா ஆளுநர் இந்தியக் குடியரசுத் தலைவரால் நியமிக்கப்படுகிறார். இவரின் இருப்பிடம் ஐதராபாத்தில் உள்ள ஆளுநர் மாளிகை (தெலுங்கானா) ஆகும். இவரின் பதவிக்காலம் ஐந்து ஆண்டுகள் ஆகும். தற்போது ஜிஷ்ணு தேவ் வர்மா என்பவர் ஆளுநராக உள்ளார்.
# தெலங்காணா ஆளுநர்களின் பட்டியல்

## அதிகாரங்கள் மற்றும் செயல்பாடுகள்

ஆளுநரின் பல வகையான அதிகாரங்கள்:
- **நிறைவேற்று அதிகாரங்கள்** நிர்வாகம், நியமனங்கள் மற்றும் நீக்குதல்தொடர்பானது.
- **சட்டமன்ற அதிகாரங்கள்**சட்டம் உருவாக்குதல் மற்றும் மாநில சட்டமன்றம் தொடர்பானது.
- **விருப்புரிமை அதிகாரங்கள்** தீர்மானத்தின்படிமேற்கொள்ளப்பட்டவை.
# தெலங்காணா ஆளுநர்களின் பட்டியல்

## தெலுங்கானா ஆளுநர்கள்பட்டியல்

2014 முதல் தெலுங்கானா**ஆளுநர்கள் பட்டியல்**உள்ளது.ஆளுநரின் அலுவலகமானதுமாநில தலைநகர் ஐதராபாத்தில் உள்ளஆளுநர் மாளிகையில் அமைந்துள்ளது.  
| **படம்** | **பெயர்** | சொந்த மாநிலம் | **பதவிக்காலம்** | முந்தைய பதிவு | நியமித்தவர் |
| --- | --- | --- | --- | --- | --- |
# சௌபர்னிகா நதி

**சௌபர்னிகா நதி** (, Souparnika River) என்பது இந்தியாவின் கர்நாடக மாநிலத்தில் குந்தாபுரா மற்றும் கங்கோள்ளி வட்டங்கள் வழியாக ஓடும் ஒரு ஆறு. வராஹி ஆறு, சக்ரா ஆறு, கேடக நதி மற்றும் குப்ஜா நதி ஆகியவற்றுடன் இணைந்துபின் அரபிக்கடலில் கலக்கின்றது.
# சௌபர்னிகா நதி

## புனித நதி

கொல்லூர் மூகாம்பிகை கோயிலுக்கு அருகே செல்லும் இந்த ஆற்றை அககோவிலுக்கு வரும் பக்தர்கள் புனிதநதியாகக் கருதுகின்றனர்.  
சுபர்னா என்று அழைக்கப்படும் கழுகு இந்த ஆற்றின் கரையில் தவம் செய்து, இரட்சிப்பை அடைந்ததால், இதன் பெயர் சௌபர்னிகாவானதாகக் கருதப்படுகிறது. அறுபத்தாறு வகையான வெவ்வேறு மூலிகைகள் மற்றும் வேர்களின் தன்மைகளை உட்கொண்டு பாய்ந்து வருவதால் இந்த ஆறு நீராடுபவர்களின் நோய்களை குணப்படுத்தும் தன்மையுடையதாக நம்பப்படுகிறது.
# வராஹி ஆறு

**வராஹி ஆறு** மேற்குத் தொடர்ச்சி மலைகளில் தோன்றி இந்தியாவின் கர்னாடக மாநிலத்தின் வழியே பாய்ந்து செல்லும் ஓர் ஆறு. ஆற்றோட்டக் கீழ்பகுதிகளில் ஹலாடி ஆறு என்றும் அறியப்படும் இந்த ஆறு, ஹலாடி, பஸ்ரூர், குந்தாபுரா, கங்கொல்லி போன்ற இடங்களின் வழியாகச் செல்கிறது. இது சௌபர்னிகா ஆறு, கேடகா ஆறு, சக்ரா ஆறு, குப்ஜா ஆறுகளுடன் இணைந்து பஞ்சகங்கவள்ளி ஆறு என்ற பெயரில் அரபிக்கடலில் கலக்கிறது.
# வராஹி ஆறு

## புவியியல்

இந்த ஆறு சிவமொக்கா மாவட்டத்திலுள்ள தீர்த்தஹள்ளி வட்டத்தில் ஆகும்பேவுக்கு அருகிலுள்ள ஹெப்பகிலு என்ற இடத்தில் கடல் மட்டத்திலிருந்து 730 மீட்டர் உயரத்தில் தோன்றுகிறது. ஷெட்டிகொப்பா, ஹலிகே, கொள்ளவாடி, பங்காரகள்ளி போன்ற இடங்களில் பல துணையாறுகள் வராஹியாற்றுடன் சேர்கின்றன. உடுப்பி மாவட்டத்திலுள்ள குந்தாபுராவில் இந்த ஆறு அரபிக்கடலுடன் கலக்கிறது.
# வராஹி ஆறு

## குஞ்சிக்கல் அருவி

குஞ்சிகல் அருவி, சிவமொக்கா மாவட்டத்தின் ஹொசனகரா வட்டத்தில் அமைந்துள்ளது. இது வராஹி ஆற்றின் தோன்றிடத்திலிருந்து 25 கிலோமீட்டர்கள் தொலைவில் உள்ளது. 455 மீட்டர்களில் தொடர்படுகை அருவிகளான இவை குஞ்சிக்கல் அருவிகள் என்ற அறியப்படுகின்றன. இந்த அருவிகள் நேரடியாக நிலத்தில் விழாமல், பாறைகளின் மேலும் கூழாங்கற்களின் மேல் விழுந்து எழுகின்றன. வராஹி நீர்மின் நிலையத் திட்டத்துக்காக அருகிலுள்ள மணி அணை கட்டியபின் இந்த அருவிகளுக்கான நீர்வரத்து வெகுவாகக் குறைந்துவிட்டது. நிகழ்காலங்களில் இந்த அருவிகள் மழைக்காலங்களில் மட்டுமே செயல்படுகின்றன.
# வராஹி ஆறு

## வராஹி நீர்மின் நிலையத் திட்டம்

மணிபைல் என்று சிற்றூரில் அமைந்ததால் மணி அணை என்று வழங்கப்படும் நீர்மின் நிலையத் திட்டம், வராஹி ஆற்றின் குறுக்கே கட்டப்பட்டது. உடுப்பி மாவட்டத்தில் ஹொசனகடிக்கு அருகில் நிலத்துக்கு அடியில் ஒரு மின் உற்பத்தி நிலையம் கர்னாடக மின் கழகத்தால் கட்டப்பட்டது.1989-ம் ஆண்டிலிருந்து செயல்படும் இத்திட்டம் 469 மெகாவாட் திறன் கொண்டது.  
வராஹி இறவைப் பாசனத் திட்டம், உடுப்பி மாவட்டத்தில் சித்தபுரா சிற்றூருக்கு அருகே 1979 முதல் செயல்பட்டு வருகிறது.
# முட்டைகள் உள்ள உணவு

பல்வேறுபெண்உயிரினங்களால்குறிப்பாகபறவைகள்,ஊர்வன,நீர்நிலவாழ்வனமற்றும்மீன்கள்ஆகியவற்றால்இடப்படும் **முட்டைகளை**, மனிதர்களும் அவர்களின் மூதாதையர்களும் பல மில்லியன் ஆண்டுகளாக உணவாக உட்கொண்டு வருகின்றனர். குறிப்பாக கோழிகளின் முட்டைகள் பரவலாக பல்வேறு இனக்குழுக்களால் உணவுப்பொருளாக நுகரப்படுகின்றன. தென்கிழக்கு ஆசியாவில் உள்ள மக்கள் கிமு 1500 வாக்கில் உணவுக்காக கோழி முட்டைகளை பயன்படுத்த தொடங்கியுள்ளனர். வாத்து, காடை, கவுதாரி மற்றும் நெருப்புக்கோழிகள் போன்ற பிற பறவைகளின் முட்டைகள், ஊர்வன, நீர்வாழ் உயிரினங்கள் மற்றும் மீன்களின் முட்டைகளையும் மக்கள் சாப்பிட்டு வந்தாலும் அவைகள் எண்ணிக்கையளவில் கோழிகளின் முட்டைகளை விட மிகக் குறைவு. உணவாக உட்கொள்ளும் மீன் முட்டைகள் ரோ அல்லது கேவியர் என்று அழைக்கப்படுகின்றன.  
கோழிகள் மற்றும் பிற முட்டையிடும் உயிரினங்கள் உலகம் முழுவதும் உணவுக்காக வளர்க்கப்படுகின்றன, மேலும் கோழி முட்டைகளின் உற்பத்தி ஒரு உலகளாவிய தொழிலாகும். 2009 ஆம் ஆண்டில், உலகளவில்
சுமார் 6.4 பில்லியன் கோழிகளின் முட்டையிடும் மந்தையிலிருந்து 62.1 மில்லியன் மெட்ரிக் டன் முட்டைகள் உற்பத்தி செய்யப்பட்டதாக மதிப்பிடப்பட்டுள்ளது. இதன் புரதத் தேவை மற்றும் எதிர்பார்ப்பில் பிராந்திய அளவில் பல்வேறு பிரச்சினைகளும் உள்ளது, அத்துடன் கோழிகளை முட்டைக்காகவே வளர்க்கும் வெகுஜன உற்பத்தி முறைகள் குறித்த விவாதங்களும் தற்போது உள்ளன. 2012 ஆம் ஆண்டில், ஐரோப்பிய ஒன்றியம் கோழிகளை அடைக்கப்பட்ட கூண்டுகளில் முட்டைகளுக்காக வளர்ப்பதற்கு தடை விதித்துள்ளது.
# முட்டைகள் உள்ள உணவு

## வரலாறு

வரலாற்றுக்கு முந்தைய காலத்தில் இருந்தே பறவைகளின் முட்டைகள் மதிப்புமிக்க உணவுப்பொருட்களாக இருந்தன. வேட்டையாடும் சமூகங்கள் மற்றும் பறவைகள் வளர்க்கப்பட்ட சமீபத்திய கலாச்சாரங்களிலும் இவை செல்வாக்கு செலுத்தின. , முட்டைகள் அடங்கிய கூடை உட்பட]]
கி.மு 7500 க்கு முன்னரே கோழி (காட்டுக்கோழி) அதன் முட்டைகளுக்காக வெப்பமண்டல மற்றும் மிதவெப்ப மண்டல தென்கிழக்கு ஆசியா மற்றும் இந்திய துணைக்கண்டத்தில் வளர்க்கப்பட்டிருக்கலாம். அங்கிருந்து அவை கிமு 1500 வாக்கில் சுமேர் மற்றும் எகிப்துக்கு கொண்டு வரப்பட்டன, மேலும் காடை முட்டை அதிகளவில் ஆதிக்கம் செய்துவந்த கிரேக்கத்தில் கிமு 800 வாக்கில் வந்தன, எகிப்தின் தெப்ஸில், கிமு 1420 ஆம் ஆண்டைச் சேர்ந்த ஹரேம்ஹாபின் கல்லறையில், நெருப்புக்கோழி முட்டைகள் மற்றும் பிற பெரிய முட்டைகள் அடங்கிய கூடைகளை ஒரு மனிதன் காணிக்கையாக எடுத்துச் செல்லும் சித்திரத்தைக் காட்டுகிறது. பண்டைய ரோமில் பல முறைகளினால் முட்டைகள் பாதுகாக்கப்பட்டன.  
1878 ஆம் ஆண்டில் மிசூரியின் செயிண்ட லூயிசில் உள்ள நிறுவனமொன்று உலர்த்தும் செயல்முறையைப் பயன்படுத்தி முட்டையின் மஞ்சள் கரு மற்றும் முட்டையின் வெள்ளை நிறத்தை வெளிர்-பழுப்பு, உணவு போன்ற பொருளாக மாற்றத் தொடங்கியது. இரண்டாம் உலகப் போரின் போது உலர்ந்த முட்டைகளின் உற்பத்தி கணிசமாக அதிகரித்தது. 1911 ஆம் ஆண்டில் பிரித்தானிய கொலம்பியாவைச் சேர்ந்த ஜோசப் கோய்ல் என்பவரால் முட்டை அட்டைப்பெட்டி கண்டுபிடிக்கப்பட்டது. முட்டைகள் உடைவால் ஏற்படும் சர்ச்சைகளை தீர்க்க  முட்டை அட்டைப்பெட்டிகள் காகிதத்தால் செய்யப்பட்டன.  
வளர்ப்புக் கோழிகளாக வளர்க்கப்படும் ஆசிய காட்டுக் கோழிகள் இனப்பெருக்கக் காலத்தில் ஒவ்வொரு ஆண்டும் சுமார் ஒரு டஜன் முட்டைகளை இடுகின்றன என்றாலும், பல்லாயிர ஆண்டுகளாக தொடர்ந்து வரும் தேர்ந்தெடுக்கப்பட்ட இனப்பெருக்கம் மூலம் ஆண்டுதோறும் முன்னூறுக்கும் மேற்பட்ட முட்டைகளை இடும் திறன் கொண்ட வளர்ப்புக் கோழிகள் உலகெங்கும் உற்பத்தி செய்யப்படுகின்றன.
# முட்டைகள் உள்ள உணவு

## வகைகள்

முட்டை (வலது)]]  
பறவைகளின் முட்டைகள் சமையலில் பயன்படுத்தப்படும் பல்துறை உணவுப் பொருட்களில் ஒன்றாகும். முட்டைகள் நவீன உணவுத்துறையின் முக்கிய இடத்தை பெறுகின்றன. கோழி, வாத்து ஆகியவற்றின் முட்டைகள் பெருமளவில் பயன்படுத்தப்படுகின்றன. சிறிய முட்டைகளான காடை முட்டைகளும் உணவுகளில் எப்போதாவது சுவையான மூலப்பொருளாகச் சேர்க்கப்படுகின்றன. சீனா. இந்தியா மற்றும் தாய்லாந்து போன்ற ஆசியாவின் பல பகுதிகளில் முட்டை ஒரு பொதுவான அன்றாட உணவாகும், ஆசிய முட்டை உற்பத்தி 2013 ஆம் ஆண்டில் உலகின் மொத்தத்தில் 59 சதவீதத்தை வழங்குகிறது. மிகப் பெரிய முட்டையான நெருப்புக்கோழிகளின் முட்டைகள் ஆடம்பர உணவாக மட்டுமே பயன்படுத்தப்படுகின்றன. கடற்புறாவின் முட்டைகள் இங்கிலாந்திலும், ஸ்காண்டிநேவிய நாடுகளிலும், நோர்வேயிலும் சுவைக்காக பயன்படுத்தப்படுகின்றன. கினிக்கோழிகளின் முட்டைகள் பெரும்பாலும் ஆபிரிக்க நாடுகளில் பயன்படுத்தப்படுகின்றன. பல நாடுகள் காட்டு பறவைகளின் முட்டைகள் சேகரிக்கப்படுவதை அல்லது விற்பனை செய்யப்படுவதை தடைசெய்யும் சட்டங்களால் காணப்படுகின்றன. இவை சிலசமயம் ஆண்டின் குறிப்பிட்ட காலங்களில் மட்டுமே முட்டைகளை சேகரிக்க அனுமதிக்கின்றன. பொதுவான பெரிய முட்டை தொழிற்சாலை வாரத்திற்கு ஒரு மில்லியன் டசன் முட்டைகளை உற்பத்தி செய்கிறது. 2019 ஜனவரி மாதத்தில், அமெரிக்கா 9.41 பில்லியன் முட்டைகளை உற்பத்தி செய்தது.
# முட்டைகள் உள்ள உணவு

## ஊட்டச்சத்து

சமைக்கப்பட்ட 50 கிராம் நிறையுடைய நடுத்தர அல்லது பெரிய கோரி முட்டை சுமார் 70 கலோரிகளையும் (290 கிலோ யூல்), 6 கிராம் புரதத்தையும் கொண்டுள்ளது. மேலும் பிரதானமாக உயிர்ச்சத்து ஏ, ரைபோபிளோவின், பாந்தோனிக் அமிலம், உயிர்ச்சத்து பி 12, கோலின், பாஸ்ரஸ், துத்தநாகம், உயிர்ச்சத்து டி ஆகிய ஊட்டச்சத்துக்களை கொண்டுள்ளது. சமையல் முறைகள் முட்டைகளின் ஊட்டச்சத்து மதிப்புகளை பாதிக்கின்றன. மஞ்சள் கருவொன்று பரிந்துரைக்கபட்ட தினசரி உட்கொள்ளல் அளவில் மூன்றில் இரண்டு பங்கு 300 மி.கிராம் கொழுப்பை கொண்டுள்ளது. கோழிகள் உண்ணும் உணவு முட்டைகளின் ஊட்டச்சத்து தரத்தை பாதிக்கலாம். சமைத்த முட்டைகள் இலகுவாக செரிமானம் ஆகும்.
# அல்டாஃப் புகாரி

**சையது அல்டாப் புகாரி** (*Syed Altaf Bukhari*) என்பவர் சம்மு காசுமீர் மாநிலத்தின் அமீரா கடல் சட்டமன்ற தொகுதியிலிருந்து தேர்ந்தெடுக்கப்பட்ட சட்டமன்ற உறுப்பினர் ஆவார் . இவர் சம்மு காசுமீர் மக்கள் சனநாயக கட்சியின் உறுப்பினர் ஆவார். சம்மு காசுமீரின் முன்னாள் நிதி அமைச்சர் பணிநீக்கம் செய்யப்பட்டபோது பொதுப்பணித் துறை அமைச்சராக இருந்த இவர் இடைக்கால நிதி அமைச்சராகவும் பணியாற்றினார்.  
கட்சி விரோத நடவடிக்கைகளில் ஈடுபட்டதாக குற்றம் சாட்டப்பட்ட பின்னர், இவர் அக்கட்சியை விட்டு விலகினார். தற்போது இவர் சம்மு காசுமீர் மக்களின் சனநாயகக் கட்சியில் உறுப்பினராக இல்லை. அவரது நெருங்கிய உறவினரும் மற்றொரு மக்கள் சனநாயகக் கட்சியின் மூத்த தலைவருமான முகமது திலாவர் மிர் முன்னாள் அமைச்சர்கள் அக்கீம் யாசின் மற்றும் குலாம் அசன் மிர் ஆகியோருடன் சையது அல்டாப் புகாரி தலைமையில் இப்பகுதியில் மற்றொரு அரசியல் கட்சியைத் தொடங்க பல சந்திப்புகளை நடத்தி முயற்சித்தார் .
# சோ மோரிரி

**சோ மோரிரி** (*Tso Moriri*) அல்லது **மோரிரி ஏரி** (*Lake Moriri*) என்பது இந்தியாவில் லடாக்கில் சங்தாங் பீடபூமியில் அமைந்துள்ள ஓர் ஏரி ஆகும். ஏரியும், அதைச் சுற்றியுள்ள பகுதிகளும் சோ மோரிரி சதுப்பு நிலப் பாதுகாப்புக் காப்பகமாகப் பாதுகாக்கப்படுகிறது. இந்த ஏரி 4,522 மீ (14,836 அடி) உயரத்தில் உள்ளது. இது இந்தியாவில் உள்ள உயரமான ஏரிகளில் மிகப்பெரியது மற்றும் இது டிரான்ஸ்-ஹிமாலயன் உயிரியல் பகுதியிலுள்ள லடாக் பகுதிக்குள் முற்றிலும் உள்ளது. இது சுமார் 26 மைல் (26 கி.மீ.) தொலைவில் தெற்கே தென்படும் இரண்டு முதல் மூன்று மைல் (3 முதல் 5 கி.மீ.) பரப்பளவாகும். இந்த ஏரி தண்ணீர் மிகவும் சுவை உணரக்கூடியதாக இருந்தாலும், அது மங்கலாகும்.  
இந்த ஏரி நீரூற்றுகளாலும், அண்டை மலைகளிலிருந்த பனி உருகுவதாலும் ஏற்படுகிறது. ஏராளமான தண்ணீர் இரண்டு முக்கிய நீரோடை அமைப்புகளில் ஏரிக்குள் நுழைகிறது. ஒன்று வடக்கில் இருந்து ஏரி வழியாக, மற்றொரு தென்மேற்கிலிருந்து ஏரிக்குள் நுழைகிறது. ஏரிக்குள் ஏராளமான சதுப்பு நிலங்கள் உள்ளன. இந்த ஏரி இயற்கையில் ஒலிகோட்ரோபிக் ஆகும், அதன் நீர்த்தேக்கங்கள் தண்ணீரைக் கொண்டுள்ளன.  
ஏரிக்கு அணுகல் பெரிதும் கோடைகாலம் மட்டுமே, ஆனால் வடகிழக்கு கரையிலுள்ள கர்சோக் மற்றும் கிழக்கு கடற்கரையிலுள்ள இராணுவ வசதிகளை ஆண்டு முழுவதும் சுற்றியுள்ள குடியிருப்புக்கள் உள்ளன.
# அடைமொழி

**அடைமொழி** என்பது பலவகைகள் உள்ள ஒரு பொருளை, எவ்வித ஐயமும் இன்றி அப்பொருளை மட்டும் குறிக்கப் பயன்படுத்தும் ஒரு தனிச்சொல் ஆகும்.
# அடைமொழி

## வகைகள்

1. இனமுள்ள அடைமொழி
1. இனமில்லா அடைமொழி
# அடைமொழி

## வகைகள்

### இனமுள்ள அடைமொழி

பல இனங்கள் உள்ள பொருளுக்கு அதன் இனம் பிரித்து அறிய உதவும் தனிச்சொல்லே இனமுள்ள அடைமொழி ஆகும்.  
எடுத்துக்காட்டு:
:**தமிழ்ப்பாடநூல்**  
”பாடநூல்” என்பது தமிழ்ப்பாடநூல், ஆங்கிலப்பாடநூல், கணிதப்பாடநூல், அறிவியல் பாடநூல், சமூக அறிவியல் பாடநூல், கணிப்பொறியியல் பாடநூல் எனப் பல வகைகள் உள்ள ஒரு பொருளைக் குறிக்கும் சொல்.
இவற்றுள் தமிழ்ப் பாடத்துக்குரிய நூலை வகைப்பிரித்துக் காட்ட உதவும் வகையில் “தமிழ்” என்ற அடைமொழி இணைத்து “தமிழ்ப்பாடநூல்” என அமைகிறது. ”பாடநூல்” என்பதற்கு “தமிழ்” அடைமொழியாக வந்துள்ளது. இது இன அடைமொழியாகும்.
# அடைமொழி

## வகைகள்

### இனமுள்ள அடைமொழி

#### இனமில்லா அடைமொழி

ஒரு பொருளுக்குரிய இனமாக இல்லாமல் இருப்பினும் அப்பொருளின் சிறப்புக் கருதி வழங்கப்படும் அடைமொழியே இனமில்லா அடைமொழி ஆகும்.  
எடுத்துக்காட்டு:
:**கருநிலவு**  
நிலவானது வெண்மையானது; கருமை அதன் இனமன்று. எனினும் நிலைவைச் சிறப்பித்துக் கூற கருநிலவு எனப்படுகிறது. ”கருமை” என்பது “நிலவின்” இனமல்ல. எனினும் கருநிலவு என்று அடைமொழியாக வந்துள்ளது. இது இனமில்லா அடைமொழி ஆகும்.
# மல்லிகை (நிறம்)

வலப்பக்கம்காட்டியுள்ளபடி **மல்லிகை** என்பது மெல்லியமஞ்சள் நிறமுடைய ஒரு மலராகும். இது வெளிர் மஞ்சள் நிற மல்லிகை மலர் மற்றும் மஞ்சள் நிறமான மல்லிகை மலரின் ஆகியவற்றின்சராசரி நிறத்தின் பிரதிநிதித்துவம் ஆகும். 1925 இல்ஆங்கில மொழியில் மல்லிகை முதன் முதலாக பதிவு செய்யப்பட்டது.
# மல்லிகை (நிறம்)

## மனித கலாச்சாரம்

### அரசியல்

- 2010-2011 துனிசிய புரட்சி, மல்லிகைப் புரட்சி என்றும் அழைக்கப்பட்டது, ஒரு வண்ணப் புரட்சி ஆகும். துனிசியாவில் டிசம்பர் 2010 ல் தொடங்கிய உள்நாட்டு எதிர்ப்புப் பிரச்சாரமாக அது தொடங்கியது.அரேபிய வசந்தம் ஆரம்பிக்கப்பட்டதாக பரவலாக கருதப்படுகிறது.மல்லிகை அந்நாட்டின்தேசிய மலர் என்பதால், "மல்லிகைப் புரட்சி" என்று அழைக்கப்பட காரணமாய் அமைந்தது.
# வெற்றி நாள் (இந்தியா)

சரணாகதி ஒப்பந்தத்தில் கையெழுத்திடும் பாகிஸ்தான் லெப்டினன்ட். ஜெனரல் ஏ. ஏ. ஏ. கே. நியாசி]]
**வெற்றிநாள்** *( Eng- Victory Day)* 1971ல்இந்தியா வங்கதேச முக்திவாகினியுடன் இணைந்துஇந்திய-பாகிஸ்தான் போர், 1971 இல்பெற்றவெற்றியின்நினைவாகஒவ்வோர்ஆண்டும்திசம்பர் 16அன்று கொண்டாடப்படுகிறது.  
1971 இல் நடந்த இந்திய-பாகிஸ்தான் போரின் விளைவாக பாகிஸ்தான் இராணுவம் தானாக முன்வந்து நிபந்தனையற்ற சரணாகதி அடைந்தது. கிழக்குப் பாகிஸ்தான் வங்காளதேசம் என்ற தனி நாடாக உருவானது. தங்களின் தோல்விக்குப் பின்னர் டாக்காவில் ரமணா குதிரைப் பந்தைய மைதானத்தில் 93,000 பாகிஸ்தான் வீரர்கள் ஜெனரல் அமீர் அப்துல்லாகான் நியாஸி தலைமையில் இந்தியாவின் லெப்டினெண்ட் ஜெனரல் ஜெகத்சிங் சிங் அரோரா, தலைமையிலான கூட்டணிப் படைகளிடம் சரணடைந்தனர்.
இப்போரில் உயிர் நீத்த தங்கள் நாட்டு வீரர்களின் தியாகத்திற்கு அஞ்சலி செலுத்தும்விதமாக ஆண்டுதோறும் இந்தியா முழுவதும் வெற்றி நாள் அனுசரிக்கப்படுகிறது.  
தியாகிகள் போர் நினைவிடத்தில் துணை அட்மிரல் பிமால் வர்மா அஞ்சலி செலுத்துகிறார் ]]
இந்நாளன்று, இந்தியாவின் தலைநகர் புது தில்லி இந்தியவாயிலில் (India Gate) உள்ள அமர் ஜவான் ஜோதியில், முப்படைகளின் தளபதிகளுடன் இணைந்து நாட்டின் பாதுகாப்புத் துறை அமைச்சர் அஞ்சலி செலுத்துகின்றார். அதேபோல் பெங்களூரில் உள்ள தேசிய இராணுவ நினைவிடத்திலும் அஞ்சலி செலுத்தப்படுகிறது. குடிமக்கள், மாணவர்கள், மூத்த அரசு அதிகாரிகள், முன்னாள் இராணுவத்தினர் ஆகியோர் ஆண்டுதோறும் திசம்பர் 16 அன்று மலரஞ்சலி செலுத்தி வீரர்களின் தியாகத்தை நினைவு கூறுகின்றனர். "
# வெற்றி நாள் (இந்தியா)

## மேலும் பார்க்க

- கார்கில் வெற்றி தினம்
- வெற்றி நாள் வங்காளம்
- பங்களாதேஷ் விடுதலைப் போர்
# துர்கா தாஸ்

**துர்கா தாஸ்** (*Durga Dass*) என்பவர் இந்திய அரசியல்வாதியும் சம்மு காசுமீர் முன்னாள் சட்டமன்ற உறுப்பினரும் ஆவார். இவர் ஜம்மு மற்றும் காஷ்மீர் தேசிய சிறுத்தைகள் கட்சியின் உறுப்பினர் ஆவார். இவர் ஜம்மு காஷ்மீர் சட்டமன்றத்திற்கு 2008ஆம் ஆண்டு நடைபெற்ற தேர்தலில் கதுவா மாவட்டத்தில் உள்ள ஹிரநாகர் சட்டமன்றத் தொகுதியில் போட்டியிட்டு வெற்றிபெற்று சட்டமன்ற உறுப்பினராகத் தேர்ந்தெடுக்கப்பட்டார்.
# காக்கிவாடன்பட்டி

**காக்கிவாடன்பட்டி** என்பது தமிழ்நாட்டில், சிவகாசி அருகில் உள்ள ஒரு சிறிய கிராமமாகும். இந்த கிராமத்தில் பெற்ற கல்வி நிறுவனங்கள் மற்றும் கோயில்கள் அமைந்துள்ளன. இக்கிராமமானது கல்லமநாயக்கர்பட்டி, மாதாங்கோவில்பட்டி, மாரனேரி, துரைசாமிபுரம் மற்றும் பிற கிராமங்களில் சூழப்பட்டுள்ளது.  
இங்கே உள்ளூர் மக்களில் பெரும்பாலோர் விவசாயிகள் ஆவர். இங்குள்ள மக்கள் தமிழ் மற்றும் தெலுங்கு பேசுகின்றனர். கிராமத்தில் கன்னாபிரன் பஜனை மடம் மற்றும் காளியம்மன் கோயில் ஆகியவை அமைந்துள்ளன.
# காக்கிவாடன்பட்டி

## குறிப்பிடத்தக்க நபர்கள்

- கே.ஆர். கிருஷ்ணா ஸ்மிமி - ஸ்ரீ பாயி பேப்பர் போர்டு தலைவர்.
- ஸ்ரீனிவாசன் - ஸ்ரீ ஸ்ரீனிவாச கட்டுமான கட்டுமானம்.
- எஸ். நந்தகுமார் - தீயணைப்பு துறையின் உதவியாளர், சென்னை.
- சிவசங்கர் - மருத்துவ பிரதிநிதி சிவகாசி .
# காக்கிவாடன்பட்டி

## அரசு அமைப்பு

- அஞ்சல் அலுவலகம், காக்கிவாடன்பட்டி 626124
- பாரத் சஞ்சார் நிகாம் லிமிடெட் தொலைபேசி நிறுவனம் காக்கிவடன்பட்டி
- தவுதமலை கோசாலை
# காக்கிவாடன்பட்டி

## கோயில்கள்

- ஸ்ரீ ருக்குமணி சத்தியபாமா சமேத ஸ்ரீ கன்னாபிரன் பஜனை மடம் - ஒவ்வொரு ஆண்டும் தமிழ் மாதம் புரட்டாசி மூன்றாம் சனி விழா கொண்டாடும்.
- இங்கு ஸ்ரீ காளியம்மன் திருக்கோவில் உள்ளது அதில் அவர்கள் ஒவ்வொரு வருடமும் வைகாசி மாதம் இரண்டாவது செவ்வாய்க்கிழமை திருவிழா கொண்டாடப்படுகிறது
- ஸ்ரீ பெருமாள் சாமி கோயில் - ஒவ்வொரு தமிழ் மாதமும் 1 வது சனிக்கிழமை சிறப்பு தரிசனம் மற்றும் அன்னதானம் நிகழ்ச்சி
- ஸ்ரீ கோதண்ட இராமர் கோயில் - ஒவ்வொரு வருடமும் ஸ்ரீ ராமர் பட்டாபிசேகம் கொண்டாடப்படுகிறது.
-
- விநாயகர் கோயில்கள்.
- முருகன் கோயில்.
- காளியம்மன் கோயில்.
# கல்வி உளவியல்

உளவியலின் ஒரு பிரிவாக விளங்கும் **கல்வி உளவியல்** (*Educational psychology*), மாணவரது கற்றலை அறிவியல்பூர்வமாக விளக்க முற்படும் ஓர் அறிவுப்புலம்.  
கல்வி உளவியல் என்பது மனித கற்றலின் விஞ்ஞான ஆய்வுடன் சம்பந்தப்பட்ட உளவியலின் கிளையாகும். புலனுணர்வு மற்றும் நடத்தை சார்ந்த கண்ணோட்டங்களில் இருந்து கற்றல் செயல்முறைகளின் ஆய்வு, ஆராய்ச்சியாளர்கள் அறிவாற்றல், அறிவாற்றல் வளர்ச்சி, பாதிப்பு, ஊக்கம், சுய-கட்டுப்பாடு மற்றும் சுய-கருத்து ஆகியவற்றில் தனிப்பட்ட வேறுபாடுகளை, கற்றலில் உள்ள அவர்களின் பங்கையும் புரிந்து கொள்ள உதவுகிறது. கல்வி உளவியல் துறையில் ஆய்வின் வடிவமைப்பு, வகுப்பறை மேலாண்மை மற்றும் மதிப்பீடு தொடர்பான கல்வி நடவடிக்கைகள் அதிகரிக்க சோதனை மற்றும் அளவீடு உள்ளிட்ட அளவியல் முறைகளில் அதிக அளவில் நம்பப்படுகிறது, இது ஆயுட்காலம் முழுவதும் பல்வேறு கல்வி அமைப்புகளில் கற்றல் செயல்முறைகளை எளிதாக்க உதவுகிறது.  
கல்வி உளவியல் மற்ற பகுதிகள் அதன் உறவு பகுதியாக புரிந்து கொள்ள முடியும். மருத்துவம், உயிரியல் ஆகியவற்றிற்கும் இடையிலான உறவுக்கு ஒத்ததாக இருக்கும் அந்த ஒழுங்குமுறைக்கு ஒரு உறவைக் கொண்டிருக்கிறது. இது நரம்பியல் விஞ்ஞானத்தால் தெரிவிக்கப்படுகிறது. கல்விசார் மனோதத்துவமானது கல்வி கற்பித்தல், கல்வித் தொழில்நுட்பம், பாடத்திட்ட வளர்ச்சி, நிறுவனக் கற்றல், சிறப்பு கல்வி, வகுப்பறை மேலாண்மை மற்றும் மாணவர் ஊக்குவிப்பு உள்ளிட்ட பல்வேறு கல்வித் திட்டங்களை அறிவிக்கிறது. கல்வி உளவியல் இரண்டு இருந்து ஈர்க்கிறது மற்றும் புலனுணர்வு அறிவியல் மற்றும் கற்றல் அறிவியல் பங்களிக்கிறது. பல்கலைக்கழகங்களில், கல்வி உளவியலின் துறைகள் பொதுவாக கல்வித் திறமைகளுக்குள்ளேயே வைக்கப்படுகின்றன, அறிமுக உளவியல் பாடநூல்களில் கல்வி உளவியல் உள்ளடக்கத்தை பிரதிநிதித்துவப்படுத்துவதில் குறைபாடு இருப்பதாக கணக்கிடப்படுகிறது.  
ஒரு ஆய்வக பள்ளி அல்லது செய்து காட்டல் பள்ளி ஒரு பல்கலைக்கழகம், கல்லூரி அல்லது மற்ற ஆசிரியர் கல்வி நிறுவனம் இணைந்து செயல்பட்டு ஒரு எதிர்கால ஆசிரியர்கள், கல்வி பரிசோதனை, கல்வி ஆராய்ச்சி, மற்றும் தொழில்முறை வளர்ச்சி பயிற்சி பயன்படுத்தப்படும் ஒரு ஆரம்ப அல்லது இரண்டாம் நிலை பள்ளி உள்ளது.  
கல்வி உளவியலின் துறையில், மனிதர்களிடையே கற்றல் செயல்முறைகளுக்கு புதிய உத்திகளைக் கருத்தில் கொள்வதன் மூலம் நினைவாற்றல், கருத்தியல் செயல்முறைகள் மற்றும் தனிப்பட்ட வேறுபாடுகள் (அறிவாற்றல் உளவியலின் வழியாக) ஆகியவை அடங்கும். செயல்பாட்டு மனநிலை, செயல்பாட்டுவாதம், கட்டமைப்புவாதம், கட்டமைப்பியல், மனிதநேய உளவியல், ஜெஸ்டால் உளவியல் மற்றும் தகவல் செயலாக்கம் ஆகியவற்றின் கோட்பாட்டின் அடிப்படையில் கல்வி உளவியல் உருவாக்கப்பட்டுள்ளது.  
கடந்த இருபது ஆண்டுகளில் கல்வி உளவியல் வேகமாக வளர்ச்சி கண்டுள்ளது. 20 ஆம் நூற்றாண்டின் தொடக்கத்தில் வழக்கமான வகுப்பறை பாடத்திட்டத்தை பின்பற்றமுடியாத சிறப்பு கல்வி மாணவர்களுக்கான ஏற்பாடுகளுக்கு வழிவகுத்த நுண்ணறிவு சோதனை பற்றிய கருத்துடன் பள்ளி உளவியல் தொடங்கியது. இருப்பினும், "பள்ளி உளவியல்" தன்னை பல துறைகளில் பல உளவியலாளர்களின் நடைமுறைகள் மற்றும் கோட்பாடுகள் அடிப்படையில் மிகவும் புதிய தொழிலை உருவாக்கியுள்ளது. உளவியல் உளவியலாளர்கள், மனநல நிபுணர்கள், சமூகத் தொழிலாளர்கள், ஆசிரியர்கள், பேச்சு மற்றும் மொழி சிகிச்சையாளர்கள் மற்றும் ஆலோசகர்கள் ஆகியோருடன் சேர்ந்து, வகுப்பறை அமைப்பில் நடத்தை, அறிவாற்றல், மற்றும் சமூக உளவியலை இணைக்கும்போது எழுப்பப்படும் கேள்விகளைப் புரிந்து கொள்ள முயற்சிக்கின்றனர்.
# கல்வி உளவியல்

## வரலாறு

### ஆரம்ப காலங்களில்

கல்வி உளவியல் ஒரு மிகவும் புதிய மற்றும் வளர்ந்து வரும் துறையில் உள்ளது. பிளாட்டோ மற்றும் அரிஸ்டாட்டிலின் நாட்களின் ஆரம்பத்தில் இருந்தாலும்கூட, அது ஒரு குறிப்பிட்ட நடைமுறை என்று அடையாளம் காணப்படவில்லை. தனிப்பட்ட வேறுபாடுகள், மதிப்பீடு, மேம்பாடு, ஒரு விஷயத்தின் தன்மை, சிக்கல் தீர்க்கல், மற்றும் கற்றல் பரிமாற்றம் ஆகியவை தனிநபர்களின் கருத்து வேறுபாடு பற்றி சிந்திக்க வேண்டிய அன்றாட கற்பித்தல் மற்றும் கற்றல் கல்வி உளவியல் துறையில் தொடங்கி இருப்பதாக தெரியவில்லை. இந்த தலைப்புகள் கல்விக்கு முக்கியமானவை, இதன் விளைவாக மனித அறிவாற்றல், கற்றல், மற்றும் சமூக உணர்வை புரிந்து கொள்வது அவசியம்.
# கல்வி உளவியல்

## வரலாறு

### பிளாட்டோ மற்றும் அரிஸ்டாட்டில்

கல்வி உளவியல் என்பது அரிஸ்டாட்டில் மற்றும் பிளாட்டோவின் காலத்திற்கு முந்தியுள்ளது. பிளாட்டோ மற்றும் அரிஸ்டாட்டல் ஆகியோர், கல்வி, தனிநபர் பயிற்சி மற்றும் உளவியல்-திறன்களை வளர்ப்பது, நல்ல பாத்திரத்தை உருவாக்குதல், தார்மீக கல்வியின் சாத்தியக்கூறுகள் மற்றும் வரம்புகள் ஆகியவற்றில் தனிப்பட்ட வேறுபாடுகளை ஆராயினர். அவர்கள் பேசிய வேறு சில கல்விப் பாடல்கள் இசை, கவிதை மற்றும் தனிப்பட்ட கலை, ஆசிரியர் ஆசிரியரின் பங்களிப்பு, ஆசிரியர் மற்றும் மாணவர்களிடையே உள்ள உறவுகள் ஆகியவற்றின் விளைவுகளாகும். உலகின் அனுபவமும் புரிந்துணர்வும் மூலம் பரிணாம வளர்ச்சி என்பது ஒரு உள்ளார்ந்த திறன் என்று பிளேட்டோவைக் கண்டது. இத்தகைய ஒரு அறிக்கை இன்றைய சூழல் மற்றும் கற்றல் புரிந்து கொண்டு இயற்கைக்கு எதிராக தொடரும் வாதமாக உருவாகியுள்ளது. அரிஸ்டாட்டில் "சங்கம்" என்ற நிகழ்வுகளை கவனித்தார். அவரின் நான்கு சட்டங்கள் அடுத்தடுத்து வந்தன, பின்னடைவு, ஒற்றுமை மற்றும் மாறுபாடு ஆகியவை அடங்கும். அவருடைய ஆய்வுகள் நினைவுகூறல் மற்றும் கற்றல் செயல்முறைகளை எளிதாக்கியது.
# கல்வி உளவியல்

## வரலாறு

### ஜான் லாக்

நுண்ணறிவு, அறிவுசார் வளர்ச்சி, கற்றலூக்கம், சுய கருத்து போன்றவற்றில் தனி மனித வேறுபாடுகளையும், கற்றலில் அவற்றின் பங்கினையும் கண்டறிவதற்குக் கல்வி உளவியல் பெரும் பங்காற்றுகிறது. அறிவுசார் மற்றும் உணர்வுசார் அணுகுமுறைகளில் கற்றலின் முறைமைகளை அறியச் செய்வது ஆகும்.
# கல்வி உளவியல்

## வரலாறு

### ஜான் லாக்

#### கற்றல் செயல்பாடுகள்

பரிசோதித்தல் மற்றும் அளவிடுதல் போன்ற எண்ணளவை முறைகளையே கல்வி உளவியல் பெரிதும் சார்ந்துள்ளது. மேலும் வ்குப்பறையில் கற்றல் கற்பித்தல் முறைகளை வடிவமைத்தல், வகுப்பறை மேலாண்மை மற்றும் வகுப்பறை மதிப்பீடு போன்றவற்றில் கல்விச் செயல்பாடுகளை மேம்படுத்துவது கல்வி உளவியலின் செயல்பாடு அடங்கியுள்ளது. ஆகையால் கல்வி உளவியலானது கல்விச்சூழல் அனைத்திலும் மாணவரது கற்றல் முறைமைகளை மேம்படுத்துகிறது.
# உரப்பயிர்கள்

வேளாண்மையில், **உரப்பயிர்கள்** *(cover crops)* என்பவை அறுவடைக்காகவன்றி, ஊடே உள்ள நிலத் தரையில் நட்டு வளர்க்கப்படும் தாவரங்களாகும். இவை மண் அரிப்பு, மண்வளம், மண் தரம், நீர், களைகள், தீங்குப்பூச்சிகள், நோய்கள், உயிரியல் பன்மை வேளாண்சூழலில் காட்டு விலங்குகள் ஆகியவற்றை மேலாளவும் பயன்படுகின்றன.
# உரப்பயிர்கள்

## பசுந்தாள் உரப்பயிா்கள்

ஒரு நிலத்தில் அறுவடை செய்யப்படும் பருப்புக் குடும்ப பயிா் வகைகளைகளை மடக்கி உழுது அதே நிலத்திற்கு உரமாக்கினால் அப்பயிா்கள் பசுந்தாள் உரப்பயிா்கள் ஆகும். எடுத்துகாட்டு: சணல், தக்கைப்பூண்டு, கொளுஞ்சி, நாிப்பயறு, மணிலா அகத்தி, அவுரி.
# உரப்பயிர்கள்

## பசுந்தழை உரப்பயிா்கள்

சில தாவரங்களின் இலைகளும் மெல்லிய தண்டுப்பகுதிகளும் வேறு இடத்திற்கு அறுவடை செய்து கொண்டுவரப்பட்டு பயிர்செய்யும் நிலத்தில் மடக்கி உழுவதால் உரமாக்கினால் அப்பயிா்கள் பசுந்தழை உரப்பயிா்கள் ஆகும். எடுத்துகாட்டு: புங்கம், வேம்பு, எருக்கு, பூவரசு, கிளைரிசிடியா, ஆவாரை, சூபாபுல்.
# எல். ஆர். ஸ்வாமி

**லக்ஷ்மணியார் ராம ஸ்வாமி** (*Lakshmanayyar Rama Swamy*, பிறப்பு: அக்டோபர் 16, 1944) ஆந்திரப் பிரதேசத்தின் விசாகப்பட்டினத்தைச் சேர்ந்த மொழிபெயர்ப்பாளர் மற்றும் சிறுகதை எழுத்தாளர் ஆவார். மலையாளத்தில் கேபி ராமானுன்னி எழுதிய "சுஃபி பரஞ்சா கதா" என்ற மலையாள நாவலின் தெலுங்கு மொழிபெயர்ப்பான இவரது "சுஃபி செப்பினா கதா" நூல் 2015 ஆம் ஆண்டிற்கான சாகித்திய அகாதமி விருது பெற்றது.
# எல். ஆர். ஸ்வாமி

## வாழ்க்கை வரலாறு

எல். ஆர். ஸ்வாமி 1944 ல் டி.கே. லக்ஷ்மண அய்யர் மற்றும் ராஜம்மாள் ஆகியோருக்கு பிறந்தார். அவரது தாய் மொழி தமிழ். கேரளாவின் திருச்சூரில் அவரது பள்ளி கல்வி முடிக்கப்பட்டது. ஆந்திரா பெட்ரோலியம் கெமிக்கல்ஸ் நிறுவனத்தில் வேலை கிடைத்தபின் அவர் விசாகப்பட்டினத்திற்கு மாறினார். தற்போது அவர் மொசைக் இலக்கிய அமைப்பு மற்றும் சாகிர்யத சாகிதியின் தலைவராகப் பணியாற்றி வருகிறார். நன்கு அறியப்பட்ட தெலுங்கு எழுத்தாளர்களின் கவிதைகளை மலையாளத்தில் மொழிபெயர்த்தார். இந்த பட்டியலில் என். கோபி, சிக்மணி, பி. விஜயலட்சுமி பண்டிட் ஆகியோர் அடங்குவர். குராஜதா அப்பாராவ், கேது விஸ்வநாத ரெட்டி மற்றும் ஜெயந்தி பாப்பராவின் கதைகளை மலையாளத்தில் மொழிபெயர்த்தார். மகாவி ஸ்ரீஸ்ரீயின் மோனோகிராஃப் மற்றும் திவகார்ல வெங்கட அவதானியின் ஆந்திர வக்மய சரித்தரா ஆகியவர்றின் மொழிபெயர்ப்புகளும் ஸ்வாமியின் படைப்புகளாகும்.
# எல். ஆர். ஸ்வாமி

## தெலுங்கு புத்தகங்கள்

1. கோதாவரி நிலையம் (கதைத் தொகுப்பு)
1. ஆதிவாஜ ராஜ்யம் (தமிழ் எழுத்தாளர் ஆர்.நடராஜன் எழுதிய கதைகள்)
1. சரீரம் ஒக்க நகரம் (கே. சச்சிதானந்தன் எழுதிய மலையாள கவிதைகளின் மொழிபெயர்ப்பு)
1. சமெத்தலா கதாலு (குட்டிக் கதைகள்)
1. கதாகாசம் (கதைத் தொகுப்பு)
1. சூஃபி செப்பின கதா (K.P. ராமானுன்னி எழுதிய மலையாள நாவலின் மொழிபெயர்ப்பு)
1. பாண்டவபுரம் (சேதுவால் எழுதப்பட்ட மலையாள நாவலின் மொழிபெயர்ப்பு)
1. கதாஸ்வாமியம் (கதைத் தொகுப்பு)
1. லோகுட்டு பெருமாள்ளுகேருகா (கதைத் தொகுப்பு)
1. கேரள நாட்டுப்புற பாடல்கள் (கே. அய்யப்பா பணிக்கர் எழுதிய பாடல்கள்)
1. கோண்ட தொரசாணி (நாராயணால் எழுதப்பட்ட மலையாள நாவலின் மொழிபெயர்ப்பு)
1. கதா கேரளம் (மலையாளக் கதைகள் மொழிபெயர்ப்பு)
1. முத்ரலு (மலையாள நாவலின் மொழிபெயர்ப்பு)
1. பிரம்மரிஷி ஸ்ரீ நாராயண குரு (டி.பாஸ்கரன் எழுதிய புத்தகத்தின் மொழிபெயர்ப்பு)
1. கதா வாரடி (மலையாள கதைகள் மொழிபெயர்ப்பு)
# திண்ம கரைசல்

**திண்ம கரைசல்** (Solid solution) என்பது உலோகவியலில் பரவலாகப் பயன்படுத்தப்படும் ஒரு சொற்பதமாகும். திட நிலையில் உள்ள இரண்டு வெவ்வேறு வகையான அணுக்களின் ஒருபடித்தான மற்றும் ஒரே படிக அமைப்பைக் கொண்டுள்ள ஒரு கலவையை திண்மக் கரைசல் எனலாம். இவ்வாறான திண்மக் கரைசல்களுக்கு உலோகவியல், புவியியல் மற்றும் திட-நிலை வேதியியல் ஆகியவற்றில் பல எடுத்துக்காட்டுகளைக் காணலாம். திண்மக் கரைசல்களுடன் தொடர்புடைய இரண்டு முக்கிய சொற்கள் - கரைப்பான்கள் மற்றும் கரைபொருள்கள், அணு இனங்களின் ஒப்பீட்டு மிகுதியைப் பொறுத்து இவற்றை நாம் வரையறுக்கலாம்.
# ஜக்திஷ் ராஜ் சப்போலியா

**ஜெகதீஷ் ராஜ் சபோலியா** (*Jagdish Raj Sapolia*) ஒரு இந்திய அரசியல்வாதி ஆவார். இவர் இந்திய தேசிய காங்கிரசு கட்சியைச் சேர்ந்தவர். இவர் கதுவா மாவட்டம் பாசோலி சட்டமன்றத் தொகுதியிலிருந்து ஜம்மு காஷ்மீர் சட்டமன்றத்திற்குத் தேர்ந்தெடுக்கப்பட்டார். இவர் இந்திய தேசிய காங்கிரசு கட்சியிலிருந்து பாரதிய ஜனதா கட்சிக்குச் சென்று மீண்டும் இந்திய தேசிய காங்கிரசு கட்சிக்குத் திரும்பியவர் ஆவார்.
# விஜிலா சத்யானந்த்

**விஜிலா சத்யானந்த்** (*Vijila Sathyanath*) ஓர் இந்திய அரசியல்வாதியும், திருநெல்வேலி மாநகராட்சியின் முன்னாள் மேயரும், தமிழகத்தின் தற்போதைய மாநிலங்களவை உறுப்பினரும் ஆவார். இவர் திராவிட முன்னேற்றக் கழகம் கட்சியைச் சேர்ந்தவர். இவர் கட்சியின் பொதுக் குழுவில் உறுப்பினராகவும் இருக்கிறார். இவர் ராஜ்ய சபையில் உறுப்பினராக 2014-20 வரை இருந்தார். இந்நிலையில் அதிமுகவிலிருந்து விலகி திமுக கட்சித் தலைவர் மு. க. ஸ்டாலின் முன்னிலையில், 8 சூலை 2021 அன்று திராவிட முன்னேற்றக் கழகத்தில் இணைந்தார்.
# தீஜ் திருவிழா

**தீஜ் (Teej)** என்பது இந்து சமயத்தில் பெண்களால் கொண்டாடப்படும் பண்டிகைக்களுக்கான பொதுவான பெயர் ஆகும். ஹர்யாலி தீஜ் மற்றும் ஹர்டாலிகா தீஜ் ஆகியவை பருவப் பெயர்ச்சிக் காற்று காலங்களை வரவேற்கும் விதமாக சிறுமிகள் மற்றும் பெண்களால் பாடல்கள், நடனங்கள் மற்றும் வழிபாடுகளால் கொண்டாடப்படுகின்ற விழாக்களாகும். தீஜ் பருவக்காற்று விழாக்கள் பார்வதி தேவி சிவனுடன் இணைவதைக் கொண்டாடும் வகையில் அமைகிறது. தீஜ் கொண்டாட்டத்தின் போது பெண்கள் அடிக்கடி நோன்பு மேற்கொள்கிறார்கள். ஹர்டாலிகா தீஜ் பண்டிகையானது வட இந்தியாவின் பெரும்பாலான பகுதிகளிலும் (பீகார், ஜார்க்கண்ட், உத்தரப்பிரதேசம், மத்தியப்பிரதேசம், மகாராட்டிரம், உத்தர்காண்ட், சிக்கிம், இராஜஸ்தான்) நேபாளத்தின் அனைத்துப் பகுதிகளிலும் கொண்டாடப்படுகிறது. இந்துக்களின் நாட்காட்டியின்படியான சிரவண் மற்றும் புரட்டாசி மாதங்களில் பருவக்காற்றைக் கொண்டாடும் விதமாகப் பெண்களால் தீஜ் விழா அனுசரிக்கப்படுகிறது. இந்த விழாக்காலத்தில் பெண்கள் பார்வதி மற்றும் சிவன் ஆகிய தெய்வங்களை வழிபடுகி்ன்றனர்.
# அரியானாவில் இந்தியப் பொதுத் தேர்தல், 2004

10 நாடாளுமன்ற உறுப்பினர் இடங்களுக்கான இந்தியப் பொதுத் தேர்தல், 2004இல் நடைபெற்றது.
# அரியானாவில் இந்தியப் பொதுத் தேர்தல், 2004

## தேர்ந்தெடுக்கப்பட்ட நாடாளுமன்ற உறுப்பினர் பட்டியல்

| 1 | சிர்சா | ஆத்மாவின் சிங் கில் | இந்திய தேசிய காங்கிரஸ் |  |
| --- | --- | --- | --- | --- |
| 2 | ஹிசார். | ஜெய் பிரகாஷ் | இந்திய தேசிய காங்கிரஸ் |  |
| 3 | அம்பாலா | செல்ஜாகுமாரி | இந்திய தேசிய காங்கிரஸ் |  |
| 4 | குருஷேத்ரா | நவீன் ஜிண்டால் | இந்திய தேசிய காங்கிரஸ் |  |
| 5 | மாண்டி | பகுபின்தர் சிங்கூடா | இந்திய தேசிய காங்கிரஸ் |  |
| 7 | கர்னால் | அரவிந்த் குமார் சர்மா | இந்திய தேசிய காங்கிரஸ் |  |
| 8 | மகேந்திரகார் | இந்திரஜித் ஜ்ங்ராவ் | இந்திய தேசிய காங்கிரஸ் |  |
| 9 | பிவானி | குல்தீப்பிஸ்னாய் | இந்திய தேசிய காங்கிரஸ் |  |
| 10 | பரிதாபாத் | அவ்தார் சிங்படனா | இந்திய தேசிய காங்கிரஸ் | } |
# உயிர்சக்தி பொருள்

**உயிர்வழிப் பொருள்** (*biogenic substance*) பொதுவாக உயிரின வழிதோறியப் பொருட்களாகும். இந்த உயிர்வழிப் பொருட்கள் தாவரங்கள், விலங்கினங்களின் பகுதிகள், கழிவுகள், சுரப்புகளாகக்கூட இருக்கலாம். உயிர்வழிப் பொருட்கள் பல்வேறு உயிர்மூலக்கூறுகளாகும்.  
நிலக்கரி, எண்ணெய் ஆகியவை புவியியல் காலக் கணக்கில் ஏற்படும் மாற்றங்களின் மூலம் உருவாகியுள்ள உயிர்வழிப் பொருட்களாகும். சுண்ணாம்பு மற்றும் சுண்ணாம்புச் சிப்பிகள் (கடல் சார் விலங்கினங்களின் ஓடுகள் மூலம்) புவியியல் காலக் கணக்கில் ஏற்படும் மாற்றங்களின் மூலம் உருவாகியுள்ள உயிர்வழிப் பொருட்களாகும்.  
புல் வகைகள், மரம், செடி, கொடிகள், இதர தாவர இனங்கள் பூமியில் நன்னீர் தோற்றம் மழையின் மூலமும் பிற்காலத்தில் தோன்றிய உயிர்சார் கூறுகளாகும்.  
முத்து, பட்டு, கோந்து போன்றவை பின்னால் கடல்சார் உயிர் மற்றும் நில வாழ் உயிர் மற்றும் தாவரங்களில் தண்டுப்பகுதியில் பிற்காலத்தில் தோன்றிய முக்கிய சுரப்புகளாகும். இந்த சுரப்புகளும் உயிர்வழிப் பொருள்களாகவே கருதப்படுகின்றன.  
உயிர்சாரா பொருட்கள்: இவை தற்போதைய அல்லது கடந்த கால உயிரினங்களின் செயல்பாடுகளால் தோன்றியனவல்ல. மாறாக, பல்வேறு காலகட்டங்களில் மண்ணில் பல்வேறு மாற்றங்களுக்குப் பின்னால் இவை உருவாகின்றன.
# காந்தி டக்சின் (விதான் சபா அரசியலமைப்பு)

மேற்கு வங்கத்தில் இந்திய மாநிலமான பர்பா மேடிநபூர் மாவட்டத்தில் உள்ள ஒரு சட்டமன்ற தொகுதியாகும் (காந்தி தெற்கு) 2011 ஆம் ஆண்டுக்கு முன்னர் காந்தி தட்சிணன் (வின் சபா தொகுதி) (வங்காளம்: কাঁথি দক্ষিণ বিধানসভা কেন্দ্র).
# காந்தி டக்சின் (விதான் சபா அரசியலமைப்பு)

## Overview

டிடிமிமிஷன் ஆணையத்தின் உத்தரவின் படி, 216 காந்தி தக்ஷிண் (விதான சபை தொகுதி) கீழ்க்கண்டவாறு அமைந்துள்ளது: Contai நகராட்சி, Contai I சமூக அபிவிருத்தி தொகுதி, மற்றும் Durmuth மற்றும் Kusumpur கிராம் பஞ்சாயத்துகள் Contai III சமூக அபிவிருத்தி தடுப்பு
# துலியன் ஏரி

**துலியன் ஏரி** (*Tulian Lake*) இந்தியாவின் ஜம்மு மற்றும் காசுமீர் மாநிலத்திலுள்ள அனந்தநாக் மாவட்டத்தில் பகல்காம் என்ற இடத்தில் அமைந்துள்ள ஓர் ஏரியாகும் . ஒரு சுற்றுலாத் தலமாகவும் விளங்குகின்ற இது கடல் மட்டத்திலிருந்து 3,684 மீட்டர் (12,087 அடி) உயரத்தில் உள்ளது . ஏரி அமைந்துள்ளது. பகல்காமிற்கு தென்மேற்கில் 16 கிலோமீட்டர் தொலைவிலும், பாய்சரனிலிருந்து 11 கிலோமீட்டர் தொலைவிலும் இந்த ஏரி அமைந்துள்ளது. பெரும்பாலும் ஏரியில் பனிக்கட்டிகள் மிதந்து கொண்டிருக்கும். 4,800 மீட்டர் (15,700 அடி) உயரமுள்ள மலைகள் ஏரியின் மூன்று பக்கங்களிலும் சூழ்ந்துள்ளன. இம்மலைகள் வழக்கமாக பனிப்போர்வையால் மூடப்பட்டுள்ளன . புல்வெளிகள் நிரம்பிய பைன் மரக் காடுகளுக்கிடையில் ஏரி அமைந்துள்ளது.  
பிர் பாஞ்சல் மலைத்தொடர் மற்றும் சான்சுகர் ஆகிய இரு இமயமலை மலைத் தொடர்களுக்கும் இடையே ஏரி காணப்படுகிறது.